钦定古今图书集成/明伦汇编/氏族典/第044卷 > 《凌迪知万姓统谱》 > 迟大成
## 钦定古今图书集成/明伦汇编/氏族典/第044卷 > 《凌迪知万姓统谱》 > 迟大成

按《莱阳县志》：大成号之莱。秉性鲠直，博学强记，以麟
经著名。筮令江都，正直清介，人不敢干以私。擢监察
御史，行车留都，人有铁面之目。既再巡广右，雪冤辨
枉，夜鬼泣诉。大成尝梦人云：“至仆少则仙蜕。”故每每
避其升迁。卒赠仆少。竟与梦符。